
During, the last years of the communist regime, as harsh ideological control measures were 
enacted, Sigismund Toduţă managed to demand a high scientific level for the doctoral theses that he 
coordinated, free of any proletkultist compromise. Furthermore, the diversity of subjects and their 
connection to the international literature of the times proves a good knowledge of the realities and of 
recent aquisitions in contemporary musical languages. 

The greatest part of these works have been published, two of them even translated (Enesco 
dans la conscience du present by Cornel Ţăranu and The Book of Modes by Anatol Vieru), this once 
again proving their scientific value. 

The musicological research paths initiated by Sigismund Toduţă have been developed and 
diversified during the last two decades through the involvement of his disciples in coordinating 
doctoral studies that nowadays are mandatory for professional higher education and academic research 
in Romania. 

S-a afirmat, de multe ori, că muzicologia românească din a doua jumătate a 
secolului XX a fost susținută, într-o foarte însemnată proporție, de compozitori. 
Chiar dacă această realitate a generat unele complexe de inferioritate în tabăra 
muzicologiei „pure”, opera teoretică a numeroşi compozitori (Zeno Vancea, Tudor 
Ciortea, Wilhelm Berger, Anatol Vieru, Myriam Marbs, Corneliu Cezar, Tiberiu 
Olah, Ştefan Niculescu, Pascal Bentoiu, Corneliu Dan Georgescu, Octavian 
Nemescu, Dan Dediu, din Bucureşti iar de la Cluj, Max Eisikovits, Vasile Herman, 
Cornel Ţăranu, Valentin Timaru, Dan Voiculescu şi, nu cel din urmă, Sigismund 
Toduţă) a deschis perspective multidirecționale şi multidisciplinare certe în 
perimetrul cercetării muzicologice româneşti. 

Ceea ce în deceniile trecute se considera a fi expresia culminantă a unor 
preocupări ştiinţifice ieşite din sfera obişnuitului (i.e. doctoratul în muzicologie) a 
devenit astăzi, dacă nu un fapt comun, cel puţin o obligaţie profesională pentru toți 
cei care activează în domeniile învățământului universitar sau cercetării academice. 
În acest context, se cuvine să fie evidenţiate câteva dintre liniile de forță ale 
muzicologiei românești, trasate de unii dintre doctoranzii lui Sigismund Toduţă, în 
anii în care el a fost unicul conducător de doctorate din România în domeniul 
muzică. 

Ideea conceperii unui material despre doctoratele conduse de Sigismund 
Toduţă a fost sugerată, în mare măsură, de existența unui articol semnat de 

Dan Voiculescu, în Revista „Muzica”, nr. 2/1998!. Se împlineau, atunci, 6 decenii 
de la susținerea disertaţiei doctorale a lui Sigismund Toduţă, moment considerat de 
autorul articolului drept „primul doctorat în muzicologie analitică şi stilistică 
susținut de un muzician român”, diploma propriu-zisă fiindu-i înmânată maestrului 
abia în februarie 1970, după publicarea unui rezumat în cadrul publicaţiei „Bolletino 
Ceciliano”. Ulterior, într-un interviu acordat lui Oleg Garaz în nr. 4/2002 al 
aceleiaşi publicaţii, László Ferenc observa că, la nivelul anilor '70, „maestrul Toduţă 
s-a pomenit într-o situaţie dificilă: el a fost abilitat să acorde gradul academic 
suprem (...) şi a făcut față magistral la această provocare a conjuncturii, îndrumând 
un număr însemnat de teze memorabile, semnate de clujeni ca Romeo Ghircoiaşiu, 
Vasile Herman, Cornel Ţăranu şi Hans Peter Türk, precum şi de bucureşteni ca 
Gheorghe Ciobanu, Octavian Nemescu şi Gheorghe Firca; teze foarte deosebite ca 
tematică şi orientare: de istoria muzicii româneşti, folclor, stilistică, semiotică, teoria 
modurilor şi teoria armoniei.”? Acestor nume citate de domnul profesor li se pot 
adăuga şi pe cele omise în celeritatea interviului, bineînţeles fără voia domniei-sale: 
Victor Giuleanu, Anatol Vieru, Erwin Junger, Constantin Rîpă, Péter Vermesy, Dan 
Voiculescu, Nicolae Brînduş şi Ede Terenyi, care şi încheie, în anul 1983, şirul celor 
15 doctori în muzică îndrumați de Sigismund Toduţă. 

În privinţa domeniilor muzicologice abordate şi a diversităţii lor, s-ar putea 
afirma, fără exagerare, că fiecare din lucrările definitivate sub îndrumarea lui 
Sigismund Toduţă ar putea constitui un punct de plecare pentru o direcţie de 
cercetare muzicologică avansată, multe dintre ele continuate, cum remarca tot 
domnul László, de discipolii lui şi, mai apoi, de discipolii discipolilor lui, care au 
dus mai departe, pe planuri ideatice şi metodologice superioare, munca de 
supervizare ştiinţifică a maestrului. Urmărind cronologia acestor lucrări, remarcăm 
atât deschiderea spre sinteze complexe cât şi abordarea unor domenii de frontieră. 

Seria tezelor realizate sub îndrumarea lui Sigismund Toduţă se deschide cu 
două lucrări elaborate, cel puţin parţial, anterior susținerii. Este vorba despre cartea 
lui Romeo Ghircoiaşiu, Contribuţii la istoria muzicii româneşti, volumul I, care 
fusese tipărită într-o primă formă în anul 1963, precum şi de o importantă 
contribuţie în domeniul etnomuzicologiei, datorată lui Gheorghe Ciobanu: Lăutarii 
din Clejani”. Chiar dacă, cel puţin îl al doilea caz, se poate vorbi despre o „literatură 
de sertar”, aportul ambelor teze este, fără îndoială, substanţial şi semnificativ. 

Primul volum al Conrribuţiilor la istoria muzicii româneşti va fi continuat de 
Romeo Ghircoiaşiu printr-o apariţie târzie: volumul al doilea“, în care sunt 
dezvoltate aspecte importante ale vieţii muzicale româneşti din secolele al XVIII-lea 
şi al XIX-lea. Între timp, unul dintre doctoranzii lui, Octavian Lazăr Cosma, a 
preluat şi a dezvoltat acest subiect în cadrul volumelor din ciclul Hronicul muzicii 
româneşti, o amplă frescă, în acelaşi timp descriptivă şi analitică, a istoriei muzicii 
româneşti. Autorul declara, în Preambulul primului volum că, nefiind el primul 
cercetător care evidenţiază o serie de date privind trecutul muzicii româneşti, a tratat 


! Voiculescu, Dan, „Sigismund Toduţă şi doctoratul în muzicologia din România”, în „Muzica”, serie 
nouă, an LX, nr. 2 (34) aprilie-iunie 1998, p. 115. 

? Garaz, Oleg, „De vorbă cu László Ferenc. Ars musicologica — mousike şi logos, exerciţii şi experienţe 
de cartografiere a muzicalității”, în „Muzica”, serie nouă, an XIII, nr. 4 (52) octombrie-decembrie 
2002, pp. 90-91. 

* Ciobanu, Gheorghe, Lăutarii din Clejani, Bucureşti, Editura Muzicală, 1969. 

Ghircoiaşiu, Romeo, Cultura muzicală românească în secolele XVIII-XIX, Bucureşti, Editura 
Muzicală, 1992. 

multe dintre problemele luate în discuţie prin prisma unor concepţii şi teorii inedite 
asupra fenomenului muzical din spaţiul cultural românesc, ceea ce a condus la o 
punere în pagină modernă, bazată în principal pe surse bibliografice, de cele mai 
multe ori manuscrise. 

Pentru Gheorghe Ciobanu cercetarea cântecului de lume începuse (după cum 
el însuşi mărturiseşte în prefața volumului omonim, publicat în anul 19851) cu mai 
bine de trei decenii înaintea apariţiei lucrării citate şi cu două înaintea susținerii tezei 
de doctorat despre Lăutarii din Clejani. Studierea muzicii lui Anton Pann într-o 
primă etapă şi a celei lăutăreşti, ulterior, i-au impus autorului o muncă amplă 
dedicată documentării, transcrierii şi studierii acestor muzici. De altfel, ideea 
studierii muzicii lăutăreşti îl preocupase încă din vara anului 1946, atunci când 
efectuase primele culegeri şi cercetări folclorice în acest important centru de lăutari 
din apropierea Bucureştiului, comuna Clejani. În teza citată, Ciobanu a insistat 
asupra celor doi parametri, consideraţi definitorii pentru stilul lăutăresc de la 
mijlocul secolului XX: originea repertoriului şi stilul interpretativ. Cercetările 
întreprinse mai târziu i-au oferit muzicologului posibilitatea studierii unor surse 
manuscrise din secolul al XVIII-lea şi al XIX-lea, precum şi decantarea unor idei 
ştiinţifice proprii privind originea şi dezvoltarea muzicilor tradiționale performate de 
lăutari. 

Direcţia de cercetare deschisă de Gheorghe Ciobanu a fost continuată în 
etnomuzicologia românescă mai ales de Speranţa Rădulescu, care a îmbinat studiul 
tipologic (în volumul Taraful şi acompaniamentul armonic în muzica de joc”) cu 
cercetarea aplicată, cu managementul şi chiar cu impresarierea acestei categorii 
socio-profesionale (lăutarii), implicând în demersurile sale şi personalități ale 
etnomuzicologiei internaționale, cum ar fi Bernard Lortat-Jacob sau Laurent Aubert. 

Al doilea mănunchi de teze cuprinde două lucrări „clujene”, avându-i ca 
autori pe Vasile Herman şi pe Cornel Ţăranu. Dacă în prima lucrare, Formă şi stil în 
noua creaţie românească, susținută în 1973 şi tipărită 4 ani mai târziu”, Vasile 
Herman experimentează o abordare oarecum sincretică a celor două entități 
congruente, forma şi stilul, în schimb, Cornel 'Ţăranu, în Creația enesciană în 
lumina prezentului propune o interpretare personală, am putea spune aproape 
eseistică, a fenomenului enescian. Cele două lucrări nu pot fi judecate împreună, este 
evident, dar ele sunt legate parcă de firele nevăzute ale personalității magistrului 
Toduţă, prin două aspecte comune: o concizie aforistică a scriiturii şi o nebănuită 
modernitate metodologică privind sursele, analiza, corelarea şi proiectarea lor în 
spațiul fenomenologiei analitice, aplicate. 

Putem doar schița câteva dintre urmele lăsate de aceste două lucrări. Ne vom 
referi în principal la şcoala analitică clujeană, avându-i ca reprezentanți 
incontestabili pe Valentin Timaru şi pe Ştefan Angi. Ampla lucrare de sinteză 
analitică Simfonismul enescian”, dar şi compendiul intitulat Analiza muzicală între 


| Ciobanu, Gheorghe, Cântece de lume; secolele XVIII-XIX, în seria „Izvoare ale muzicii româneşti vol. 
IX, Tanscripta”, Bucureşti, Editura Muzicală, 1985. 

? Rădulescu, Speranţa, Taraful şi acompaniamentul armonbic în muzica de joc, în seria „Colecţia 
naţională de folclor”, Bucureşti, Editura Muzicală, 1984. 

* Herman, Vasile, Formă și stil în noua creaţie muzicală românească, Bucureşti, Editura Muzicală, 
1977. 

3 TȚăranu, Cornel, Enescu în conştiinţa prezentului, Bucureşti, Editura Pentru Literatură, 1969; idem, 
Enesco dans la conscience du present, Bucureşti, Editura Ştiinţifică şi Enciclopedică, 1981. 

` Timaru, Valentin, Simfonismul enescian, Bucureşti, Editura Muzicală, 1992. 

conştiinţa de gen şi conştiinţa de formă!, ambele datorate lui Valentin Timaru, 
precum şi numeroasele studii teoretice şi analitice semnate de Ştefan Angi, se 
articulează ca necesare postulări ulterioare ale direcțiilor teoretice datorate şcolii 
clujene. De asemenea, contribuții sistematice mai recente, avându-l ca autor pe 
Pavel Puşcaş, plasează studiile privind locul stilului muzical în contextul 
interacțiunii „specificului individual al noțiunii de idee muzicală cu universalitatea 
conceptului de gândire muzicală”, într-o teză intitulată Aspecte ale cristalizării 
stilistice în arta muzicală”. Pe de altă parte, studiile enesciene din ultimele decenii se 
raportează în mod evident interpretărilor analitice oferite de Cornel Ţăranu, în mod 
incontestabil unul dintre cei mai valoroşi restitutori ai operei lui Enescu. 

În deceniile şapte şi opt, Sigismund Toduţă era preocupat de „cunoașterea 
barocului muzical, reflectat în operele lui J. S. Bach (...) şi de fundamentarea 
cunoştinţelor componistice (interpretative sau muzicologice) şi cunoaşterea 
trăsăturilor stilistice ale barocului muzicaľ”, prin pregătirea binecunoscutelor 
volume dedicate acestei problematici”. Poate de aceea, una dintre tezele îndrumate în 
aceşti ani a vizat tocmai problematica stilului muzical al operelor muzicale bachiene, 
prin care autorul ei, Erwin Junger, s-a concentrat asupra problemelor legate de 
Armonia funcțională a barocului în operele lui J. S. Bach, lucrare susţinută în anul 
1973. Avem în vedere o contribuţie de excepţie, care surprinde aspecte esenţiale ale 
stilului armonic, înglobând analiza unei multitudini de parametri sonori, de la 
conceptul armonic baroc în lumina dualismului teorie — practică şi formarea 
conceptului funcțional, prin prisma dualismului contrapunct — armonie şi a 
simbiozei dintre armonie şi formă, până la relevarea procedeelor tehnice utilizate în 
epocă: cromatizarea diatonismului modal, sinteza bachiană în armonizarea coralului, 
bifuncționalismul, tipuri de inflexiuni, modulația secvenţială etc. 

A urmat o triadă de teze „bucureştene”, având autori cu preocupări şi viziuni 
ştiinţifice diferite: Victor Giuleanu, Octavian Nemescu şi Anatol Vieru. 
Binecunoscutul tratat Pricipii fundamentale în teoria muzicii” oferă o racordare la 
realitățile teoretice ale deceniului al şaptelea şi surprinde, din nou, prin modernitatea 
şi actualitatea (din acel moment) prelucrării datelor şi interpretării unui material 
teoretic vast, acoperind în totalitate principiile teoriei muzicii, inclusiv cele privind 
limbajul muzical, printre care se regăsec şi noile achiziţii ale creaţiei muzicale 
contemporane. Preocupările teoretice ale lui Victor Giuleanu au fost continuate de 
acelaşi autor prin scrieri despre ritmul muzical sau muzica neo-bizantină, acest ultim 
volum“ adresându-se, aşa cum am subliniat şi cu alt prilej”, cel puţin formal şi 
declarativ, doar categoriilor „oficiale” de muzicologi şi compozitori români, 
deoarece, din considerentele specifice ideologiei comuniste, muzicologii bizantinişti, 
analiştii şi interpreții muzicii bizantine erau din start excluşi din categoria 


! Idem, Analiza muzicală între conştiinţa de gen gen şi conștiința de formă, Oradea, Editura 
Universităţii, 2004. 

5 Puşcaş, Pavel, Aspecte ale cristalizării stilistice în arta muzicală, teză de doctorat, Cluj-Napoca, 
Academia de Muzică „Gheorghe Dima”, 1999. 

3 Toduţă, Sigismund, Formele muzicale ale barocului, vol. I, Bucureşti, Editura Muzicală, 1969, p. 21. 
* Idem, Ibidem, vol. II, 1973; vol. III, 1978. 

` Giuleanu, Victor, Principii fundamentale în teoria muzicii, Bucureşti, Editura Muzicală, 1975. 

6 Idem, Melodica bizantină. Studiu teoretic şi morfologic al stilului modern (neo-bizantin), Bucureşti, 
Editura Muzicală, 1981. 

7 Secară, Constantin, Muzica bizantină — doxologie şi înălțare spirituală, Bucureşti, Editura Muzicală, 
2006, p. 241. 

muzicienilor recunoscuţi de comunitatea ştiinţifică, academică sau culturală. 

O altă coordonată, a interpretării stilistice, este situată în sfera semanticii 
muzicale, prin teza lui Octavian Nemescu, Capacități semantice ale semnului 
muzical, susţinută în 1978 şi tipărită 5 ani mai târziu!, în care autorul încearcă o 
nouă sistematizare şi reorientare a cercetării artistice privind actul de creaţie, spre 
conferirea de sens şi semnificație acestuia. Lucrarea reprezintă teoretizarea 
concepţiilor estetice care au animat mulți ani un prolific grup de compozitori români 
din generația lui Octavian Nemescu (Mihai Mitrea-Celarianu, Corneliu Dan 
Georgescu, Mihai Moldovan, Corneliu Cezar, Liviu Glodeanu, Costin Cazaban, 
Costin Miereanu), care-şi făcuseră, în deceniul al optulea, un crez din impunerea 
unei direcţii profunde, spirituale, arhetipale şi semantice a muzicii. Aprofundarea 
conceptuală a fondului apofatic al muzicii va fi încercată, două decenii mai târziu, de 
Despina Petecel-Theodoru”, deşi dintr-o perspectivă mai degrabă exterioară, prin 
rapelurile repetate prin care autoarea plonjează în zone spirituale aflate în afara artei 
sunetelor: filosofie, religie, ştiinţă, arte vizuale etc. Direcţia studierii semiotice a 
muzicii a fost dezvoltată în deceniile următoare prin studiile întreprinse de Veronica 
Gaspar”, Dinu Ciocan şi Antigona Rădulescu, care au dezvoltat conceptele legate de 
dimensiunea gramaticală şi semantică a limbajului muzical, prin prisma lexicului 
muzical, situat la frontiera dintre universul referenţial autonom şi cel eteronom al 
muzicii”. 

Înainte de aceste scrieri, însă, Nicolae Brînduş a susținut, sub îndrumarea lui 
Sigismund Toduţă, teza intitulată Baze ale unei analize formale a limbajului 
muzical”, o lucrare ştiinţifică bazată, în mare parte, pe principiile noilor limbaje 
componistice ale anilor '70 (concretizate prin realizările compozitorilor Școlii 
poloneze) dar şi, în egală măsură, concentrată pe exemplificarea şi explicarea unor 
procedee şi tehnici componistice din lucrările proprii. Întâlnim aici o expunere 
detaliată a caracterului spațial al percepţiei acustico-muzicale (cu sublinierea 
surselor sonore, spaţiilor acustice şi caracteristicilor temporal-muzicale generate de 
proprietăţile sunetelor), urmată de studierea criteriilor de analiză a spațiilor acustico- 
muzicale, de prezentarea unui model structural logico-formal a domeniului muzical 
şi de exemplificarea aplicabilității acestor paradigme în cadrul propriei creații. 

Explorarea lumii sonor-modale şi a funcționalitățiilor armonice s-a făcut în 
mai multe etape sub îndrumarea lui Sigismund Toduţă. Într-un prim stadiu, Anatol 
Vieru a conceput o teză intitulată De la moduri spre un model al gândirii 
intervalice, concretizată prin tipărirea primului volum din Cartea modurilor, în 
1980€ iar a cărţii integrale într-o versiune în limba engleză din anul 19931. Această 


! Nemescu, Octavian, Capacităţile semantice ale muzicii, Bucureşti, Editura Muzicală, 1983. 

? Petecel-Theodoru, Despina, De la mimesis la arhetip. Încercare hermeneutică aupra ideii de Adevăr 
în opera de artă, Bucureşti, Editura Muzicală, 2003. 

? Gaspar, Veronica, Repere spaţiale şi semantice în receptarea muzicală, Bucureşti, Editura Muzicală, 
2000. 

+ Ciocan, Dinu, Elemente de teoria mulțimilor în muzică, Bucureşti, Editura Muzicală, 1985; Ciocan, 
Dinu, Rădulescu, Antigona, „Principii ale unei semiotici a receptării şi interpretării muzicale”, în Studii 
de Muzicologie, vol. XXI, Bucureşti, Editura Muzicală, 1989; Ciocan, Dinu, O teorie semiotică a 
interpretării muzicale. Dimensiunea gramaticală Dimensiunea semantică, Bucureşti, Editura 
Universității Naţionale de Muzică, 2005. 

i Susţinută în anul 1981, netipărită. 

* Vieru, Anatol, Cartea modurilor, vol. I „De la moduri, spre un model al gândirii muzicale 
intervalice”, Bucureşti, Editura Muzicală, 1980. 

lucrare teoretică, despre care Sigismund Toduţă consemna că este „o afirmare 
strălucită a gândirii creatoare în domeniul muzicologiei contemporane”, este 
conturată de autor în jurul a ceea ce el numeşte „dubla articulaţie” a rostirii 
muzicale: sunete (văzute ca obiecte sonore) şi intervale (tratate ca distanţe şi 
structuri). Dealtfel, această concepţie (care este structuralistă doar din punct de 
vedere semantic şi care a fost dezvoltată în paralel, însă pe alte coordonate, de 
Wilhelm Georg Berger”) îşi va face loc în altă lucrare îndrumată de Sigismund 
Toduţă: Structuri şi funcţii în armonia modală, elaborată de Gheorghe Firca în 
1979. Relevând situaţia armoniei modale în actualitatea contemporană elaborării 
tezei, autorul deschide perspective îndrăzneţe asupra reconsiderării universului 
modal-armonic, văzut ca un complex structural morfologic şi stilistic, mai ales în 
muzica secolului XX, unde esenţa fenomenului este calchiată pe structurile spațial- 
temporale ale unui tip de gândire structuralist-matematic, pe substraturi simbolice, 
ontologice şi logice. Cercetările lui Gheorghe Firca, conjugate cu cele ale lui 
Alexandru Paşcanu” şi Dan Buciu“ la Bucureşti sau Ede Terényi la Cluj, vor defini, 
măcar parțial, această lume sonoră. Lucrarea lui Ede Terânyi, Unele elemente de 
teorie generală ale armoniei contemporane, definitivată în 1983 şi tipărită în 20017, 
încheie seria tezelor de doctorat conduse de Sigismund Toduţă. Ea se înscrie în acel 
model analitic riguros, impus de maestru, prin care sunt relevate sistemele armonice 
care au guvernat muzica primei jumătăţi a secolului XX (gravitațional, non- 
gravitațional şi sinteza celor două) precum şi aspecte armonice specifice creaţiei 
enesciene (cu referire la Simfonia de cameră), analiza conceptului armonic al lui 
Sigismund Toduţă şi evidenţierea aspectelor specifice perioadei de înnoire a muzicii 
româneşti, cu referiri speciale la creația compozitorilor clujeni. 

Ultimii 4 ani în care maestrul Toduţă a supervizat lucrările doctorale de la 
Cluj relevă o tematică de spectru larg, unde fiecare teză este circumscrisă unui 
domeniu clar delimitat: Conrradominanta în creaţia lui W.A. Mozart, concepută de 
Hans Peter Tiirk în 1979, epuizează acest subiect punctual, de la inter-determinarea 
armonică, formală şi stilistică, spre definirea semnificaţiilor expresive ale relațiilor 
armonice de acest tip; Ideea mioritică în creația muzicală cultă românească, 
avansată de Constantin Rîpă, dezvoltă maximal acest subiect atât de drag autorului; 
Evoluţia cadențelor de la monodia medievală până la Renaştere, pusă în pagină de 
Péter Vermesy şi Aspecte ale polifoniei secolului XX, o remarcabilă teză susținută de 
Dan Voiculescu în 19835, sunt ultimele două lucrări îndrumate de Sigismund 
Toduţă, despre care merită să se vorbească pe larg, în afara cadrului restrâns al 
prezentului context. 

De la excelenţă la performanţă, doctoratul în muzică a început în România cu 
Sigismund Toduţă! 

